Իրականում, պատմական ընդհանրության շնորհիվ, Հայաստանի զարգացումները ռուսաստանյանի կողքին հիմնականում ենթակա են նմանատիպ գործոնների ազդեցությանը, անշուշտ տարբեր ընթացքով: Դա նշանակում է, որ դրանք անփոխարինելի կանխագուշակ արժեք են ներկայացնում ռուս վերլուծաբանների համար եւ 2018 մայիսից ի վեր ենթարկվում են մանրազնին ուսումնասիրության: Բացի այդ, դրանք ունակ են անմիջական, իսկ որոշ դեպքերում վճռորոշ ազդեցություն գործել հսկայածավալ հարեւանի զարգացման վրա: Պատկերավոր ասած՝ Նավալնին մինչեւ Փաշինյան եւ Փաշինյանից հետո տարբեր Նավալնի է: Հայ վերլուծաբանության կարկամությունը եւ ռուսականի՝ տաբուները հաղթահարելու առումով, Զոլոտովի ելույթը գերազանց ծառայություն է մատուցել: